Diari Oficial de la Generalitat Valenciana


Sumari del DOGV 8464, del 15-01-2019 (2019/298)

Extracte de la Resolució de 27 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen subvencions destinades a programes de promoció dels drets de la infància i de participació infantil per a l'exercici 2019 (línia de subvenció S5168, «Promoció dels drets de la infància i participació infantil»).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8464

Data del DOGV
:   15-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/298


Data del document
:   27-12-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 27 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen subvencions destinades a programes de promoció dels drets de la infància i de participació infantil per a l'exercici 2019 (línia de subvenció S5168, «Promoció dels drets de la infància i participació infantil»). [2019/298]  
  
BDNS (identif.): 434537.  
De conformitat amb el que es determina en els articles 17.3.b i 20.8.a de la Llei 28/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
hhtp://www.pap.minhap.gob.es/bdnstrans  
  
Primer. Beneficiaris  
Els ajuntaments, les diputacions i les entitats locals supramunicipals de la Comunitat Valenciana que compleixen els requisits establits en la resolució de convocatòria i en les bases reguladores.  
  
Segon. Objecte  
Subvenció per a l'exercici 2019 dels programes municipals de participació social infantil i de promoció dels drets de la infància.  
  
  
Tercer. Bases reguladores  
Les bases es recullen en l'Ordre 6/2017, de 20 de juliol, de 2017, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de subvencions destinades a programes de promoció dels drets de la infància i participació infantil, publicada en el DOGV número 8092, de 26 de juliol de 2017.  
  
Quart. Import  
1. Les subvencions estan dotades amb el següent import màxim en la Línia de subvenció S5168, Promoció dels drets de la infància i participació infantil: 307.200,00 €.  
2. L'import de la subvenció s'ha de determinar conformement amb el que es disposa en l'article 8 de l'Ordre 6/2017, de 20 de juliol, de 2017, de la Vicepresidència i Conselleria d'Igualtat i Polítiques Inclusives.  
  
Cinqué. Termini de presentació de sol·licituds  
El termini de presentació de sol·licituds és d'un mes comptat a partir de l'endemà de publicar-se aquesta resolució en el Diari Oficial de la Generalitat Valenciana.  
  
Sisé. Altres dades  
1. En compliment de l'obligació establida en l'article 14 de la Llei 39/2015, d'1 d'octubre, del procediment administratiu comú, les sol·licituds s'han de presentar exclusivament per mitjans electrònics. Per a això, hom ha d'accedir a la seu electrònica de la Generalitat, bé a través de la URL  
https://sede.gva.es  
seleccionant el tràmit corresponent, o bé o a través de l'adreça d'internet:   
http://www.gva.es/es/inicio/procedimientos'id\_proc=18703  
2. D'acord amb el que s'estableix en l'article 12.5 del Reglament d'administració electrònica de la Comunitat Valenciana, aprovat pel Decret 220/2014, de 12 de desembre, del Consell, si els subjectes als quals fa referència l'article 1.3 de la present convocatòria presenten la sol·licitud físicament, la Direcció General d'Infància i Adolescència requerirà a les persones interessades perquè ho esmenen a través de la presentació electrònica, seguint el procediment establit en l'article 4 de l'Ordre 6/2017, de 20 de juliol, de 2017, de la Vicepresidència i Conselleria d'Igualtat i Polítiques Inclusives.  
3. La sol·licitud s'ha de presentar, signada electrònicament, en el model normalitzat que ha d'estar disponible en el punt d'accés electrònic de la convocatòria.  
4. La documentació a aportar és la fixada en l'article 4 de la resolució de convocatòria.  
5. La valoració es realitzarà d'acord amb els criteris establits en l'article 6 de l'Ordre 6/2017, de 20 de juliol, de 2017, de la Vicepresidència i Conselleria d'Igualtat i Polítiques Inclusives.  
6. Per a concedir-se la subvenció es requereix una puntuació mínima de 35 punts.  
  
València, 27 de desembre de 2018.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.